Corhwyaden - Wicipedia

# Corhwyaden

### Oddi wrth Wicipedia, y gwyddoniadur rhydd.

Corhwyaden
Dosbarthiad biolegol

Teyrnas: | Animalia
Ffylwm: | Chordata
Dosbarth: | Aves
Urdd: | Anseriformes
Teulu: | Anatidae
Genws: | Anas
Rhywogaeth: | A. crecca

Enw deuenwol
Anas crecca Linnaeus, 1758

Mae'r Gorhwyaden (Anas crecca) yn un o'r hwyaid mwyaf cyffredin sy'n nythu trwy ogledd Ewrop and Asia. Yng Ngogledd America mae ffurf debyg iawn , y Gorhwyaden Asgell-werdd Anas carolinensis, oedd yn cael ei ystyried yr un rhywogaeth hyd yn ddiweddar.

Mae'r hwyaden yma yn aderyn mudol ac weithiau yn symud cyn belled ag Affrica yn y gaeaf. Yn y gaeaf gellir gweld heidiau o gannoedd ar adegau.

Dyma'r lleiaf o'r genws Anas. Yn ei blu nythu, mae'r ceiliog yn llwyd ar y cefn a'r ochrau gyda melyn o dan y gynffon, darn gwyrdd ar yr adenydd a phen browngoch gyda gwyrdd o gwmpas y llygad. Mae'r iar yn frown neu lwyd, ond gellir eu gwahaniaethu oddi wrth y rhan fwyaf o hwyaid eraill trwy eu bod yn llai a bod ganddynt wyrdd ar yr adain. Wrth hedfan, mae haid yn medru troi a throsi yn sydyn yn yr awyr, bron fel haid o rydyddion.

Mae'n nythu mewn gwlybdiroedd lle mae tipyn o dyfiant. Gall pwll bach neu gors fod yn ddigon iddynt fagu cywion. Planhigion yw eu bwyd pennaf. Mae'n aderyn eithaf swnllyd, ac mae gan y ceiliog chwiban glir sy'n nodweddiadol o'r gorhwyaden.

Ychydig o barau o'r Gorhwyaden sy'n nythu yng Nghymru, ond yn y gaeaf mae nifer fawr i'w gweld ar lynnoedd a chorsydd.

Y Gorhwyaden yn Ewrop ac Asia a'r Gorhwyaden Asgell-werdd yng Ngogledd America
Wedi dod o "http://cy.wikipedia.org../../../c/o/r/Corhwyaden.html"

Categorïau tudalen: Adar

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- Česky
- Dansk
- Deutsch
- English
- Esperanto
- Suomi
- Français
- Frysk
- Italiano
- 日本語
- Lietuvių
- Nederlands
- Norsk (bokmål)
- Polski
- Slovenčina
- Svenska
- 中文